open-index/open-wikipedia-markdown huggingface dataset:
VM-Carpet

**VM-Carpet Oy** on suomalainen mattojen valmistaja. Yritys sijaitsee Etelä-Pohjanmaalla Lappajärven kunnan Karvalan kylässä. Vuonna 2020 yrityksellä oli noin 35 työntekijää ja liikevaihtoa 5,6 miljoonaa euroa.

Yhtiön perustivat vuonna 1973 Aila ja Arto Viita-aho. Nykyisin heidän poikansa Harri Viita-aho toimii toimitusjohtajana. 

Yritys toimitti lähes kahdenkymmenen vuoden ajan mattoja Ikealle 1970–1990-luvuilla. Tällöin yrityksen palkkalistoilla oli parhaimmillaan noin 350 työntekijää, joista iso osa työskenteli kotityöntekijöinä. Vaikka kotimarkkinoilta tulee nyt suurempi osa liikevaihdosta, on vientiä ympäri maailman yli 30 eri maahan muun muassa Britanniaan, USA:an, Australiaan, Japaniin, Etelä-koreaan, Italiaan ja Ruotsiin.

Yrityksen mattovalikoima ulottuu nukkamatoista kudottuihin villa- ja paperinarumattoihin, joita se toimittaa sekä koteihin että julkisiin tiloihin. Sopivia mattoja mallistosta löytyy niin koteihin kuin myös julkisiin tiloihin. Esimerkiksi useista Suomen suurlähetystöistä löytyy VM-Carpetin mattoja.

Julkisia tilojen lattioita sisustaessa VM-Carpet Oy toimii aputoiminimellään VMC Project.

## Lähteet

## Aiheesta muualla
*Yrityksen verkkosivut
Lunastuskorvaus

**Lunastuskorvaus** on omaisuuden pakkolunastukseen liittyvä rahallinen korvaus, jonka on tarkoitus aikaansaada tilanne, ettei omaisuutta luovuttavan varallisuus vähene eikä lisäänny lunastuksen vuoksi. Nimitys liittyy lunastuslain (LunL, 603/1977) lisäksi muihinkin vastaaviin menettelyihin, vaikka toisinaan käytetään yläkäsitettä pakkotoimikorvaus, jonka eräs laji lunastuskorvaus on.

Lunastuskorvauksen suuruutta määrättäessä otetaan huomioon kaikki lunastuksesta aiheutuneet vaikutukset. Korvauksen perustan muodostaa lunastettavasta omaisuudesta määrättävä kohteenkorvaus (LunL 30–33 §). Jäljelle jäävälle kiinteistölle tai sen osalle määrätään tarvittaessa aiheutuvaan haittaan perustuva haitankorvaus (LunL 35 §). Muiden menetysten perusteella voidaan määrätä vahingonkorvaus (LunL 37 §). Kaikkia näitä korvauksia koskee täyden korvauksen periaate. Joissakin tilanteissa myös lunastettavan alueen naapurit ja yrityksen työntekijät voivat saada vahingonkorvausta. Korvausten suuruutta vähennetään, jos lunastuksesta koituu korvauksen saajalle pysyvää hyötyä.

Korvausta saavat oikeudenhaltijat, joiden asemaan lunastus vaikuttaa. Asianosaisten määrä saattaa joskus muodostua suureksi, sillä lunastus voi omistusoikeuden lisäksi kohdistua käyttöoikeuksiin ja rajoitettuihin esineoikeuksiin sekä rakennuksiin ja luonnonvaroihin liittyviin oikeuksiin. Korvaukseen oikeutettuja eivät ole panttioikeuden eivätkä muiden arvo-osuuksien haltijat.

## Lähteet
Selfcaged

__NOTOC__

**Selfcaged** on ruotsalaisen thrash metal -yhtye Meshuggahin vuonna 1995 julkaistu EP-levy. Se on yhtyeen neljäs julkaisu.

## Kappaleet

# 
# 
# 
# 

**Yhdysvaltain julkaisu**
# 
# 
# 
# 
# 

* Yhdysvaltain julkaisun kokonaiskesto 23:59

## Kokoonpano
* Jens Kidman – laulu
* Fredrik Thordendal – soolokitara, basso, syntetisaattori
* Mårten Hagström – rytmikitara
* Peter Nordin – basso
* Tomas Haake – rummut, puhelaulu

## Lähteet

## Aiheesta muualla
* 
*
Street Fighter: The Legend of Chun-Li

**Street Fighter: The Legend of Chun-Li** on vuonna 2009 ensi-iltansa saanut yhdysvaltalainen elokuva, joka perustuu Capcomin videopelihahmoon Chun-Lihin. Se kertoo hahmon synnyintarinan hieman muokattuna verrattuna alkuperäiseen videopelin tarinaan. Elokuvan ohjasi Andrzej Bartkowiak ja käsikirjoituksesta vastasi Justin Marks. Elokuvan nimikkohahmoa näytteli Kristin Kreuk.

Elokuva tuotti maailmanlaajuisesti 12 miljoonaa dollaria, josta Yhdysvalloissa saatu osuus oli hieman yli kahdeksan miljoonaa dollaria. Se oli elokuvan 60 miljoonan dollarin budjettiin nähden floppi.

## Rooleissa

## Erityistä
Elokuvassa esitettiin yksi lause suomen kielellä.

## Lähteet
Miloš Vujanić

**Miloš Vujanić** (,s. 30. marraskuuta 1980 Loznica) on serbialainen ammattilaisuransa lopettanut koripalloilija. Pelaajauransa jälkeen hän on toiminut muun muassa KK Partizanin apuvalmentajana.

## Ura
### Seurajoukkueet
Vujanić aloitti uransa KK Crvena zvezdan juniorijoukkueissa, joista hän nousi edustusjoukkueeseen kaudella 1998–1999. Hän pelasi joukkueessa kolme kautta ennen kuin siirtyi seuran pahimman vihollisen, KK Partizanin, riveihin. Vujanić pelasi seurassa kaksi kautta ja osallistui , jossa New York Knicks varasi hänet Vujanićin omaksi yllätykseksi jo numerolla 36. Hän ei kuitenkaan siirtynyt NBA:han, vaan tuli takaisin Partizaniin, jossa hän voitti kauden 2002–2003 korikuninkuuden. Kauden jälkeen hänet nimettiin kauden toiseen tähdistöjoukkueeseen.

Seuraavaksi kaudeksi Vujanić siirtyi Climamio Bolognan riveihin, jossa hän voitti kauden 2004–2005 Italian mestaruuden. Kauden 2003–2004 jälkeen Vujanić valittiin toiseen tähdistöjoukkueeseen, kun hän vei joukkueensa aina Euroliigan finaaliin saakka yhdessä Hanno Möttölän kanssa. Kahden kauden jälkeen Italiassa Vujanić siirtyi FC Barcelona Bàsquetin riveihin. Loukkaantumisten tähdittämän kauden aikana hän pelasi Euroliigassa ainoastaan neljä peliä.

Espanjasta Vujanić siirtyi Panathinaikosiin, jossa hän voitti Euroliigan, Kreikan mestaruuden ja Kreikan cupin. Kauden jälkeen hän teki Panathinaikosin kanssa jatkosopimuksen, mutta pelasi joukkueessa ainoastaan marraskuuhun saakka ennen kuin siirtyi Moskovan Dynamoon. Vujanić johti joukkueensa kaudella 2007–2008 ULEB Cupin pudotuspeleihin, joissa joukkue sijoittui kolmanneksi.

Kaudeksi 2008–2009 Vujanić siirtyi Efes Pilseniin. Hän teki keskimäärin 10,9 pistettä kymmenessä pelaamassaan Euroliiga-pelissä. Seuraavaksi kaudeksi Vujanić siirtyi ACB:ssä pelanneeseen CB Murciaan yksivuotisella sopimuksella.

### Maajoukkue
Vujanić on kuulunut Jugoslavian alle 18- ja 20-vuotiaiden koripallomaajoukkueisiin. Hän pelasi Serbian maajoukkueessa vuoden 2002 MM-kisoissa, joissa hän voitti kultaa. Lisäksi hän on edustanut Serbiaa vuoden 2003 EM-kisoissa sekä Ateenan olympialaisissa 2004

## Lähteet

## Aiheesta muualla
*Euroliigan pelaajaprofiili
Luigi Taramazzo

**Luigi Taramazzo** (5. toukokuuta 1932 – 15. helmikuuta 2004) oli italialainen F1-kuljettaja. 

## Formula 1
Taramazzo osallistui yhteen F1-osakilpailuun kaudella 1958, Monacon GP:hen. Hän kuitenkin karsiutui aika-ajoissa eikä päässyt starttaamaan kilpailuun. Hän jakoi autonsa Ken Kavanaghin kanssa.

## Lähteet
Giánnis Markópoulos

**Giánnis Markópoulos** (usein *Yánnis*, , 18. maaliskuuta 1939 Iraklion, Kreikka – 10. kesäkuuta 2023 Ateena, Kreikka) oli Kreetan saarella syntynyt kreikkalainen säveltäjä.

Markópoulos alkoi opetella soittamaan klarinettia ja viulua ierápetralaisessa yhtyeessä kahdeksanvuotiaana. Markópoulos asui Ierápetrassa Kreetalla vuoteen 1956 saakka, jolloin lähti pääkaupunki Ateenaan opiskelemaan musiikkia.

Markópouloksen isä oli kotoisin Ierápetrasta ja äiti Sfakiásta. Isä toimi muun muassa Lasíthin, Chanián, Evrytanían ja Prévezan prefektuureissa prefektinä.

## Lähteet

## Aiheesta muualla

*Markópouloksen kotisivut 
*
Eléni Daniilídou

**Eléni ”Léna” Daniilídou** (; s. 19. syyskuuta 1982 Chaniá, Kreeta) on kreikkalainen tennispelaaja. Hän on parhaimmillaan ollut WTA-maailmanlistalla kaksinpelissä sijalla 14 ja nelinpelissä sijalla 21. Daniilídou on voittanut viisi WTA-kaksinpeliturnausta ja kolme WTA-nelinpeliturnausta. Hän on selviytynyt kolme kertaa Grand Slam -turnauksen neljännelle kierrokselle.

## Ura
Daniilídou selviytyi ensimmäisen kerran Grand Slam -turnauksen pääsarjaan vuonna 2001 Wimbledonin tennisturnauksessa. Kesäkuussa 2002 hän voitti ensimmäisen WTA-turnauksensa 's-Hertogenboschissa. Turnauksen välierissä hän voitti silloisen maailmanlistan seitsemänneksi sijoitetun Justine Heninin ja finaalissa Jelena Dementjevan. Wimbledonissa 2002 Daniilídou selviytyi neljännelle kierrokselle. Hän hävisi neljännen kierroksen ottelunsa Jennifer Capriatille lukemin 6–1, 3–6, 6–1.

Daniilídou voitti Aucklandin WTA-turnauksen tammikuussa 2003. Australian avoimissa 2003 hän selviytyi neljännelle kierrokselle. Silloinen maailmanlistan ykkönen Serena Williams voitti hänet neljännellä kierroksella lukemin 6–4, 6–1. Sekanelinpelissä hän selviytyi parinsa Todd Woodbridgen kanssa finaaliin asti. Finaalin he kuitenkin hävisivät Martina Navrátiloválle ja Leander Paesille lukemin 6–4, 7–5.

Tammikuussa 2004 Daniilídou uusi Aucklandin WTA-turnauksen voittonsa. Yhdysvaltain avoimissa 2004 hän selviytyi kolmannen kerran Grand Slam -turnauksen neljännelle kierrokselle. Neljännellä kierroksellä hän hävisi Shinobu Asagoelle numeroin 7–6(4), 4–6, 6–3.

Lokakuussa 2006 Daniilídou voitti Soulin WTA-turnauksen. Turnauksen finaalissa hän voitti Ai Sugiyaman lukemin 6–3, 2–6, 7–6(3). Toistaiseksi viimeisen ja viidennen WTA-turnausvoittonsa Daniilídou voitti Hobartilla tammikuussa 2008 Vera Zvonarjovan joutuessa luovuttamaan finaalin.

## Turnausvoitot

### Kaksinpeli (5)

### Nelinpeli (3)

## Lähteet
* 

## Aiheesta muualla

* Eléni Daniilídoun kotisivut
Ulappa

**Ulappa** on vesistönäkymä, jossa katsottaessa johonkin suuntaan vesi ja taivas näyttävät lopulta liittyvän yhteen. Ulapan synty edellyttää pitkää, rannatonta suoraa välimatkaa ja tähän välimatkaan nähden tarpeeksi matalaa vastassa olevaa maastoa. Ulappaa esiintyy paitsi merellä, myös suurilla järvillä, Suomessa Oulujärvellä, Päijänteellä ja Saimaalla .
MADI

**MADI** on digitaalinen monikanava-audioliitäntä, jota käytetään kasvavassa määrin äänialan ammattilaislaitteissa. Lyhenne tulee sanoista Multichannel Audio Digital Interface ja protokolla tunnetaan myös nimellä AES10.

MADI-signaali on lähes identtistä AES/EBU-formaattiin nähden, mutta stereon sijasta tarjolla on enemmän kanavia. MADI tarjoaa 64 kanavaa sisään ja ulos 24 bit/48 kHz. MADI mahdollistaa myös yksisuuntaisena 32 kanavaa 24 bit/96kHz audiosignaalia. 

MADI-kaapeli voi olla joko optinen tai koaksiaalinen (75 ohmia). Koaksiaalisena signaali kestää 100 metrin kaapelivedot, mutta optisesti muun muassa MADI-laitevalmistaja RME lupailee tuotteidensa toimivan peräti 2000 metrin kaapelivetoihin saakka. Vielä pidempiä matkoja voidaan saada SINGLE Mode-modifioiduilla laitteilla normaalin MULTI Moden sijaan. Näin ollen MADI:lla voidaan toteuttaa huomattavasti suurempia järjestelmiä pidempiin etäisyyksiin kuin FireWire-, ADAT- tai muilla tekniikoilla.

Koaksiaalikaapelina MADI-ratkaisuissa on aiemmin käytetty BNC-liittimillä varustettuja johtoja, mutta muun muassa Soundcraft on tuonut markkinoille RJ45-liitännällä olevia MADI-laitteita, joissa kaapelina käytetään CAT5 tai CAT6-johtoja. Optiset MADI-liitännät on toteutettu SC-liittimillä.

MADI-teknologiaa tukevat muun muassa seuraavat valmistajat: Euphonix, Merging, Lawo, Yamaha, Studer, DiGiCo/Soundtracs, Fairlight, GENEX, Otari, Publison, Soundcraft, Soundscape, Jünger, Sony, Cadac, Axon, AMS/Neve, Stagetec.

## Aiheesta muualla
* http://www.rme-audio.de/en_products_madi_center.php?page=content/products/en_products_madi_center
Christóforos Liontákis

**Christóforos Liontákis** () (1945 Iraklion, Kreikka – 26. heinäkuuta 2019 Ateena, Kreikka) oli Kreetan saarella syntynyt kreikkalainen runoilija.

Liontákis opiskeli oikeustiedettä Kreikan pääkaupungissa Ateenassa ja kävi oikeusfilosofian luennoilla Ranskan Pariisissa.

Vuonna 1973 Liontákis julkaisi ensimmäisen runokokoelmansa *To télos tou topíou* (*Το τέλος του τοπίου*). Vuonna 1999 hän julkaisi kokoelman *Me to fos* (*Με το φως*), joka palkittiin Kreikan runouden valtionpalkinnolla seuraavana vuonna. Teos sai myös toisen arvostetun runouspalkinnon samana vuonna. Iraklionin kunta on myös myöntänyt Liontákikselle Níkos Kazantzákiksen kirjallisuuspalkinnon. 

Liontákiksen runoja on käännetty englanniksi, italiaksi, saksaksi ja ranskaksi.

## Tuotantoa
### Runoja

* *To télos tou topíou* (*Το τέλος του τοπίου*, 1973)
* *Metáthesi* (*Μετάθεση*, Αθήνα, 1976)
* *Ypógeio Gkaráz* (*Υπόγειο Γκαράζ*, 1978. )
* *I Minótavros metakomízei* (*Ο Μινώταυρος μετακομίζει*, 1982. )
* *O rodónas me tous chorofýlakes* (*Ο ροδώνας με τους χωροφύλακες*, 1988. )
* *Me to fos* (*Με το φως*, Αθήνα, Καστανιώτης, 1999. )

### Proosaa

* *Nychterinó gymnastírio* (*Νυχτερινό γυμναστήριο*, 1993. )

## Lähteet

## Aiheesta muualla

* Liontákis Kreikan kirjailijaseuran sivuilla
Otto Lorenz Zetterman

**Otto Lorenz Zetterman** (30. elokuuta 1842 Helsinki – (helmikuun alussa) 1918 Helsinki) oli suomalainen kenraaliluutnantti. 

Otto Lorenz Zetterman syntyi Helsingissä perheeseen, jonka isä oli everstiluutnantti ja maanvuokrausmestari Lorenz Johan Zetterman. Otto Lorenz aloitti sotilasopintonsa Haminan kadettikoulussa syksyllä 1854. Sieltä hän valmistui luutnanttina ja aloitti uransa armeijan jalkaväessä. Maaliskuussa 1863 hänet siirrettiin aliluutnanttina Henkivartioväen Hatsinan jalkaväkirykmenttiin hoitamaan Puolan kapinan jälkiselvittelyjä. Sieltä hän siirtyi Henkikaartin Jääkärirykmenttiin Pietariin, missä palveli aina vuoteen 1888 saakka. Zetterman osallistui Turkin sotaan 1877&ndash;1878 ja sodan lopulla hänet ylennettiin everstiksi.

Sodan jälkeen hänestä tuli Moskovan lähistöllä sijainneen 19. Kolomnan jalkaväkirykmentin komentaja ja hän sai marraskuussa 1894 ylennyksen kenraalimajuriksi. Joulukuussa samana vuonna Zettermanista 16. jalkaväkidivisioonan 2. prikaatin komentaja. Zetterman erosi armeijasta kenraaliluutnanttina vuonna 1902. Hän asui aluksi Vilnassa, mutta puolisonsa Jekaterina Skandrakovan (1873&ndash;1904) kuoleman jälkeen hän muutti Helsinkiin.

## Lähteet
* SKS Biografiakeskus: Zetterman, Otto Lorenz

### Viitteet
The True Human Design

**The True Human Design** on ruotsalaisen thrash metal -yhtye Meshuggahin vuonna 1997 julkaistu EP-levy. Albumi julkaistiin Euroopassa 19. elokuuta 1997 ja Yhdysvalloissa 25. marraskuuta 1997.

## Kappaleet
# 
# 
# 
# 
# 
# 
# 

## Kokoonpano
* Jens Kidman – laulu
* Fredrik Thordendal – soolokitara, basso, taustalaulu
* Mårten Hagström – rytmikitara, taustalaulu
* Tomas Haake – rummut, laulu "Futile Bread Machine" -kappaleessa ja puhelaulu "Sane" -kappaleessa
* Gustaf Hielm – basso "Future Breed Machine" -kappaleen liveversiossa

## Lähteet

## Aiheesta muualla
* 
*
André Testut

**André Testut** (13. huhtikuuta 1926 – 24. syyskuuta 2005 Lyon) oli ranskalainen F1-kuljettaja.

## Formula 1
Testut osallistui kahteen F1-osakilpailuun kausina 1958–1959. Hän karsiutui molemmista, eikä päässyt starttaamaan kilpailuihin. Hän osallistui myös sarjan ulkopuolisiin kilpailuihin, mutta keskeytti niissä. Testut oli kansallisuudeltaan monacolainen, mutta ajoi Ranskan lisenssillä. 

## Lähteet
Venizélos

**Venizélos** () on kreikkalainen sukunimi, joka voi viitata seuraaviin henkilöihin:

* Elefthérios Venizélos (1864–1936), kreikkalainen poliitikko
* Sofoklís Venizélos (1894–1964), kreikkalainen poliitikko ja Elefthérios Venizéloksen poika
* Evángelos Venizélos (s. 1957), kreikkalainen poliitikko

## Katso myös

* Ateenan kansainvälinen lentoasema ”Elefthérios Venizélos”, lentoasema Ateenan kupeessa Kreikassa
* Elefthérios Venizélos, Chanián kunnan kunnallisyksikkö ja entinen kunta Kreetan saarella Kreikassa
Tatra T148

**Tatra T148** oli tšekkoslovakialaisen Tatran valmistama kuorma-auto. Se perustui pitkälti edeltäjäänsä T138:aan. Tatralla tehtiin päätös T138:n modernisoinnista 1969. Tarkoituksena oli parantaa moottorin suorituskykyä sekä saada se vastaamaan melu- ja päästömääräyksiä.

Runkorakenteena käytetty Tatralle ominainen keskusputkirunko vastasi pitkälti edeltäjämallia. Akselistoissa oli heilurityyppinen erillisjousitus, joissa oli uutena ominaisuutena ylätasauspyörästö, joka tasasi eri akselien momentit. Tämä rakenne teki Tatrasta erittäin maastokelpoisen ajoneuvon.

Voimanlähteenä oli perusrakenteeltaan sama Julius Mackerlen suunnittelema ilmajäähdytteinen V8-moottori kuin T138:ssakin, mutta tehoa ja vääntöä oli parannettu iskutilavuutta kasvattamalla. Tämä oli saatu aikaan pidentämällä iskunpituutta 10 millimetrillä. Armeijan käyttöön kehitettiin sovellus jota voi käyttää vaihtoehtoisella polttoaineella, joka koostui dieselöljystä, bensiinistä ja lentopetrolista. Tosin moottoriteho jäi tällöin vakiomallia pienemmäksi.

Ohjaamoon oli tehty erillinen lisälämmitin, sillä ilmajäähdytteinen moottori ei kyennyt tuottamaan riittävää lämmitystehoa. Tilaa oli kuljettajan lisäksi kahdelle matkustajalle.

Tatran T148:n pääasiallinen vientimarkkina oli edeltäjänsä tapaan Neuvostoliitto.

Tuotannon päätyttyä joulukuussa 1982 kokonaisvalmistusmääräksi oli tullut 113 647 kappaletta. T148:n seuraajaksi tuli edelleenkin valmistuksessa oleva tylppänokkainen T815.

## Lähteet

## Aiheesta muualla

* Teknisiä tietoja ja kuvia T148:sta.
Turuhanskin piiri

**Turuhanskin piiri** () on paikallinen itsehallintoalue Krasnojarskin aluepiirin luoteisosassa Venäjällä. Vuonna 1928 perustetun piirin pinta-ala on 211&nbsp;200 neliökilometriä ja asukkaita on 20&nbsp;700 henkeä (vuonna 2007)

Piiriin kuuluu Igarkan kaupunki, Svetlogorskin taajama sekä 5 maalaiskuntaa: Bor, Turuhansk, Verhneimbatsk, Vorogovo ja Zotino. Hallinnollinen keskus on Turuhanskin kylä.

Seudun halki virtaa Jenisei, joka on myös tärkein liikenneväylä. Piirikeskuksesta on matkaa aluepiirin pääkaupunkiin Krasnojarskiin 1&nbsp;474 kilometriä.

Alueen kanta-asukkaita ovat ketit, selkupit ja evenkit, jotka nykyään muodostavat 11&nbsp;% väestöstä. Ensimmäiset venäläiset saapuivat 1600-luvun alussa. Vuonna 1672 perustettiin *Novaja Mangazejan* kaupunki (nykyinen Turuhansk), josta vuonna 1735 tuli kihlakunnan ja myöhemmin piirikunnan keskus. Vuonna 1780 kaupunki sai nimen Turuhansk. Seutu toimi Jemeljan Pugatšovin talonpoikaiskapinallisten, dekabristien, Puolan kapinallisten ja vallankumouksellisten puolueiden jäsenten karkotuspaikkana. Vuonna 1930 Turuhanskin piiristä erotettiin Taimyrin ja Evenkian piirikunnat. Vuoteen 1953 saakka alueella oli vankileirejä.

Suurin tuotantolaitos on Svetlogorskin luona sijaitseva Kureikan vesivoimalaitos. Viime aikoina on alettu hyödyntää Vankorin öljy- ja kaasuesiintymää. Perinteisiä elinkeinoja ovat poronhoito, metsästys ja kalastus sekä keräilytalous. Alkuperäisväestö kärsii huomattavista taloudellisista, sosiaalisista ja terveysongelmista.

## Lähteet

## Aiheesta muualla

* Turuhanskin piirin sivusto 
* Turuhanskin piiri Krasnojarskin aluepiirin sivustolla
Kassandra (yhdistys)

**Interkult Kassandra** on vuonna 2000 perustettu yhdistys. Sen tarkoituksena on edistää kulttuurien vuorovaikutusta taiteen keinoin.

Interkult järjestää taidetyöpajoja ja kerran vuodessa järjestettävän nuorille suunnatun INTERKULTfest -festivaalin ohjelmisto koostuu tanssi-, teatteri-, sirkus- ja musiikkiesityksistä.

## Taustaa
Kassandra ry perustettiin vuonna 2000 teatteriohjaaja Ritva Siikalan, Teatteri Raivoisien Ruusujen ja sen monikulttuurisen tutkimushanke Kassandra 2000:n innoittamana. Kassandrateatteri tuotti vuosina 2000–2012 kolme kantaesitystä; Aina jonkun tytär (Siikala, 2004), Zambezi (Siikala-Ahlfors, 2008), Antigone (Siikala, 2010) ja Mikä elämä! (Hahtola, 2012). Kesällä 2011 ensimmäisen kerran järjestetty pohjoismaista kulttuurista moninaisuutta käsittelevä *International in Nordic Countries* (INC) -teatterifestivaali sai jatkoa vuonna 2014, kun ensimmäinen kansainvälinen interkulttuurisuutta käsitellyt INTERKULTfest -festivaali järjestettiin.

Kassandra järjesti vuosina 2004-2012 maahanmuuttajataustaisille naisille suunnattuja kotouttamishankkeita, kuten MONITA - monikulttuuriset taidetoimijat (2005), Naisia maailmalta (2007), Koivu ja tähti (2009-2011) ja Kotisuomi (2012-2013).

Ritva Siikalan siirryttyä vapaaksi taiteilijaksi vuonna 2012 työtä jatkoivat Venla Martikainen ja Cátia Suomalainen Pedrosa. Termin *[[monikulttuurisuus]]* sijaan otettiin käyttöön *interkulttuurisuus*. Syksyllä 2016 Catiá Suomalainen Pedrosan tilalle toiminnanjohtajaksi siirtyi Andreas af Enehielm. 

## Palkinnot ja tunnustukset
* Suomi-palkinto 2008
* Jenny ja Antti Wihurin rahaston tunnustuspalkinto 2008
* Suomen Sadankomitean rauhanpalkinto  2011

## Lähteet
Raivoisat Ruusut

**Teatteri Raivoisat Ruusut** (virallisesti Naiset 88 ry) oli vuosina 1988–2001 toiminut naisnäyttelijöiden muodostama suomalainen teatteriryhmä. Teatterin johtajana toimi Ritva Siikala.

Ajatus teatterin perustamisesta syntyi vuonna 1986, kun Siikala kysyi kollegoiltaan kiinnostusta naisteatterin perustamiseen tarjoamaan työmahdollisuuksia alityöllistetyille näyttelijänaisille. Siikalan koolle kutsumaan työryhmään tulivat muun muassa Chris af Enehjelm, Sinikka Sokka ja Eeva-Kaarina Volanen.  Teatterin ensiesitys oli Shakespeare-dramatisointi *Raivoisat ruusut - kronikka vallasta* , joka esitettiiinKatajanokan konepajalla vuonna 1988.

Vuoteen 1998 asti Teatteri Raivoisat Ruusut teki teatteriesityksiä sekä Katajanokan konepajalla että yhteistyössä helsinkiläisten teattereiden kanssa. Vuosina 1998-2001 se tuotti sarjan pienesityksiä omalle Fredrikintorin näyttämölleen.

Vuonna 1994 Ruusut organisoi Helsinkiin kansainvälisen teatterifestivaalin *Raamattu 1994*, jonka teemana oli Raamatun naiskuva. Tekstin kirjoittivat Heidi ja Rakel Liehu. Esityksiä oli Katajanokan konepajan lisäksi muun muassa Tuomiokirkon kryptassa ja . Produktiossa oli mukana näyttelijöitä myös Ruotsista, Norjasta, Virosta ja Latviasta.

Osana Helsingin kulttuuripääkaupunkivuotta 2000 Raivoisat Ruusut suunnitteli, käynnisti ja johti *Kassandra 2000 -*tutkimushanketta, joka oli ensimmäinen monikulttuurinen taide-tiedehanke Suomessa. Projekti palkittiin toukokuussa 2001 Suomen Punaisen Ristin "Inhimillinen kädenojennus" -tunnustuspalkinnolla.

## Lähteet

## Kirjallisuutta
*
Gabriel Ruiz

**Gabriel Ruiz** (s. 23. tammikuuta 1980) on argentiinalainen jalkapalloilija, joka edustaa Veikkausliigaseura FC Hakaa. Ruiz on pelipaikaltaan puolustaja, mutta hän pystyy pelaamaan myös keskikentällä. 

## Pelaajaura
Ruiz aloitti ammattilaisuransa yhdessä Argentiinan tunnetuimmista kasvattajaseuroista, Newell's Old Boysissa vuonna 1999. 2005 Ruiz siirtyi Argentiinan toiseksi korkeimman sarjatason, Primera B:n Tiro Federaliin jossa hän pelasi yhden kauden verran. Tiro Federalin jälkeen Ruiz on edustanut paraguaylaista Club Libertadia, Unión de Santa Fe:tä sekä 2007-2008 Club Atlético Gimnasia y Esgrima de Jujuya argentiinan korkeimmalla sarjatasolla. Fc Hakaan Ruiz siirtyi toukokuussa 2009 

## Lähteet

## Aiheesta muualla
*Profiili FC Hakan sivuilla
*Profiili Veikkausliigan sivuilla
*Football-Lineups profiili
*G.Ruizin Argentiinan Primeran tilastot
David Monsalve

**David Andres Monsalve**  (s. 21. lokakuuta 1988 North York, Toronto, Ontario) on kanadalainen jalkapallomaalivahti joka edusti kaudella 2014 Ykkösessä pelaavaa AC Oulua . Monsalve omaa kolumbialaiset sukujuuret, hänen molemmat vanhempansa ovat syntyneet Kolumbiassa.

## Pelaajaura
**Seurajoukkueura** 

Monsalve pelasi juniorina C.S. Azzurri nimisessä junioriseurassa, kunnes siirtyi ensimmäiseen aikuisten sarjan joukkueeseensa, Toronto FC:hen jossa hän teki debyyttinsä MLS sarjassa ottelussa Chicago Fireä vastaan 29. heinäkuuta. Torontossa hän pelasi esimerkiksi myös Aston Villaa vastaan pelatussa ystävyysottelussa, mutta hän ei kuitenkaan saanut säännöllisesti peliaikaa. Niinpä kaudeksi 2008-2009 Monsalve siirtyi CSL:n (Canadian Soccer League) North York Astros joukkueeseen. Kausina 2009-2010 Monsalve edusti turkulaista FC Interiä jossa hän toimi pääasiassa Patrick Bantamoin varamaalivahtina. Kahden kauden aikana Monsalve pelasi yhteensä 14 liigaottelua .

**Maajoukkueura** 

Monsalve on edustanut Kanadan maajoukkueita alle 17-vuotiaista alle 23-vuotiaisiin saakka. Alle 20-vuotiaiden maailmanmestaruuskilpailuissa 2007 Monsalve oli osa Kanadan joukkuetta.

## Lähteet

## Aiheesta muualla
* Pelaajakortti Veikkausliigan sivuilla
* Pelaajakortti FC Interin sivuilla
Karl Torsten Wadenstjerna

**Karl (Carl) Torsten Wadenstjerna** (16. kesäkuuta 1861 Mitau (Jelgava), Kuurinmaan kuvernementti, Venäjän keisarikunta – kesä 1920 Holmogory, Arkangelin kuvernementti, Neuvosto-Venäjä) oli suomalainen kenraaliluutnantti, joka toimi Suomen sisällissodan aikana sotavankileirien ylitarkastajana.

Wadenstjerna syntyi Mitaussa, nykyisen Latvian Jelgavassa Hartolasta kotoisin olleen eversti Karl Johan Vilhelm Wadenstjernan perheeseen. Wadenstjerna aloitti Haminan kadettikoulun vuonna 1874, valmistui vänrikkinä ja siirtyi Henkikaartin 4. Keisarillisen perheen tarkk’ampujapataljoonaan vuonna 1883. Vuonna 1887 hänestä tuli pataljoonan sihteeri ja vuoteen 1892 mennessä komppanian päällikkö. Pataljoonan taloudenhoitaja hänestä tuli vuonna 1899 ja eversti vuonna 1903.

Vuonna 1908 Wadenstjerna määrättiin 147. Samaran jalkaväkirykmentin komentajaksi, mistä tehtävästä hän siirtyi kaksi vuotta myöhemmin 12. tarkk’ampujarykmentin komentajaksi. Huhtikuussa 1913 Wadenstjernasta tuli kenraalimajuri ja myöhemmin samana vuonna ensin 8. jalkaväkidivisioonan 2. prikaatin komentaja ja sitten 5. jalkaväkidivisioonan 2. prikaatin komentaja. Ensimmäisessä maailmansodassa Wadenstjerna komensi aluksi 5. jalkaväkidivisioonan 2. prikaatia ja vuodesta 1915 alkaen 37. jalkaväkidivisioonaa. Hän sai ylennyksen kenraaliluutnantiksi vuonna 1915.

Kun lokakuun vallankumous puhkesi 1917, Wadenstjerna erosi Venäjän armeijasta ja palasi Kiovan kautta Suomeen vuoden 1917 lopulla. Suomen sisällissodan aikana hän toimi sotavankileirien ylitarkastajana maaliskuusta 1918 alkaen ja sodan päättyä hän oli Suomen tasavallan sotajoukkojen ylipäällikön esikunnassa erikoistehtävissä. Sisällissodan jälkeen hän oli valtiorikosylioikeuden sotilasjäsenenä valtiopetosoikeudenkäynneissä punaisia vastaan. Hän erosi elokuussa 1919 vakinaisesta palveluksesta. Tämän jälkeen Wadenstjerna osallistui Pohjois-Venäjän retkikuntaan komentajana ja joutui bolševikkien vangiksi yhdessä viidensadan muun valkoisen upseerin kanssa. Hänet teloitettiin Holmogoryn vankileirillä kesällä 1920.

Wadenstjerna oli naimisissa Aleksandra Nikolajevna Aigustovan kanssa ja heillä oli kolme lasta. Lapsista Anatol (s. 1895) kuoli isänsä tavoin Holmogoryssa kesällä 1920.

## Lähteet
*

### Viitteet

## Aiheesta muualla
*Ваденшерна Торстен Карлович  Grwar.ru
Scout-rakettiperhe

**Scout** on yhdysvaltalainen pienten kiinteäpolttoaineisten kantorakettien perhe. Nämä raketit on suunniteltu laukaisemaan pieniä satelliitteja maata kiertämään. Raketit koostuivat yksinomaan kiinteäpolttoaineisista rakettivaiheista. Scout pystyi viemään 68 kg painavan satelliitin matalalle kiertoradalle.

NASAN tutkimuskeskus Hamptonissa, Virginian osavaltiossa hallinnoi Scout-ohjelmaa 1959–1991, jonka jälkeen se siirrettiin NASA:n Goddardin avaruuskeskuksen alaiseksi hankkeeksi. Scout-raketteja käytettiin vuoteen 1994 asti.

Scout pohjautui eri yhtiöitten tekemiin ohjuksiin. Scout-raketin ensimmäinen vaihe Algol on Polaris-ydinohjuksen johdannainen.
Toinen vaihe Castor on MGM-29 Sergeant-ohjuksen muunnos. Kolmas ja neljäs vaihe Antares ja Altair ovat Vanguard-kantoraketin joistain rakettivaiheista kehitettyjä. 

Intian ensimmäinen kantoraketti SLV-3 ja ydinohjus Agni-II perustuvat osin Scoutin tekniikkaan.

## Lähteet

## Aiheesta muualla
Juvankosken paperitehdas

**Juvankosken paperitehdas** toimi Uskelan, sittemmin Perttelin alueella nykyisessä Salon kaupungissa noin vuosina 1820–1902. Tehdas valmisti pahvia ja paperia käsin käyttäen raaka-aineena lumppuja sekä yhdellä paperikoneella paperia vuodesta 1876–1902. Tehdas tuhoutui tulipalossa vuonna 1902.

Tehtaan rakennuksista on säilynyt nykypäivään vain yksi työväenasunto. Alueella ovat toimineet myös saha ja voimala, joista sahan toiminta loppui vuonna 1965 ja voimalan vuonna 1970. Museovirasto on määritellyt Juvankosken historiallisen teollisuusympäristön yhdeksi Suomen valtakunnallisesti merkittävistä rakennetuista kulttuuriympäristöistä.

## Katso myös
* Suomen paperiteollisuus

## Lähteet
* Rakennettu kulttuuriympäristö. Valtakunnallisesti merkittävät kulttuurihistorialliset ympäristöt 1993 -luettelo: Pertteli
*  (2009)

## Aiheesta muualla
* Magnus von Wrightin piirros Juvankosken tehtaasta vuodelta 1846
* Nykänen, Panu & Paulapuro, Hannu (2005) Telan ympäri - Vuosisata suomalaista paperikone- ja paperinvalmistustekniikkaa. Tekniikan Historian Seura THS ry. Helsinki.
Biollante

**Biollante** on kuvitteellinen jättiläismäinen mutanttikasvi elokuvassa Godzilla kohtaa Biollanten. Biollante syntyi kun tohtori Shiragami yhdistää Godzillan soluihin ruusun soluja ja antaa siitä luodun kukan kasvaa. Biollanten solut erkanevat kun se häviää taistelussa Godzillalle ja sen olomuoto muuttuu suuresti. Muuttunut Biollante voittaa Godzillan ja kuolee.
Iraklio BC

**Irakleio BC**, tunnetaan myös nimillä **Iraklio BC** ja **Heraklion BC**, on kreikkalainen ammattilaiskoripalloseura, jonka kotipaikka on Kreetan saarella sijaitseva Heraklion. Iraklion historian parhaat vuodet osuivat 1990-luvulle, kun joukkue oli parikin kertaa taistelemassa Kreikan koripallon pääsarjassa pudotuspeleissä. Paras sijoitus oli kuitenkin seitsemäs sijoitus kaudelta 1997–1998. Joukkue on voittanut toiseksi korkeimman sarjatason mestaruuden 1997. Vuonna 2005 seura pudotettiin A2 Ethnikistä talousongelmien takia. 

Nykyisin joukkue pelaa Kreikan alemmilla sarjatasoilla. Joukkuetta ei tule sekoittaa melkein saman nimiseen Iraklis Thessaloniki BC:hen.

## Entisiä pelaajia
Tunnettuja pelaajia ovat muun muassa:

*  Oliver Miller
*  Antonio Harvey
*  Jimmy Oliver
*  James Forrest
*  Willie Burton
*  Carl Thomas
*  Richard Rellford
*  Derrick Hamilton
*  Jose Piculin Ortiz
*  Andres Guibert
*  Frederick Forte
*  Samir Gouda

*  John Korfas
*  Christos Miriunis
*  Christos Charisis
*  Giorgos Gasparis
*  Argyris Papapetrou
*  Pit Papachronis
*  Giannis Sioutis

## Aiheesta muualla
*Eurobasket
Gamma Ethniki

**Gamma Ethniki** () on Kreikan jalkapallon kolmanneksi korkein sarjataso Kreikan Superliigan ja Super League 2:n jälkeen.

Gamma Ethniki pelataan kaudella 2021–2022 seitsemässä 10–12 joukkueen lohkossa. Yhteensä joukkueita on 106.

Sarjaa pelattiin amatööritasolla vuodesta 1965 vuoteen 1983, jolloin sarja muuttui ammattilaisliigaksi. Kaudeksi 2010–2011 sarjan nimi muuttui Gamma Ethnikistä Football League 2:ksi. Kaudeksi 2013–2014 sarja yhdistettiin Delta Ethnikin eli neljännen sarjatason kanssa ja samalla lohkojen määrä nousi kahdesta kuuteen.

## Joukkueet kaudella 2021-2022

### Lohko 1
*Agrotikos Asteras	
*Alexandroupoli	
*Anagennisi Plagia	
*Apollon Paralimnio	
*Aris Avato	
*Doxa Drama	
*Ethnikos Sochos
*Megas Alexandros Orfano
*Nestos Chrysoupoli	
*Orfeas Xanthi	
*Pandramaikos	
*Thermaikos

### Lohko 2
*A.E. Lefkimmi	
*AEP Kozani	
*Anagennisi Giannitsa	
*Edessaikos	
*Iraklis Ampelokipi	
*Kozani	Kozani	
*Ktinotrofikos Asteras Kalirachis	
*Makedonikos Efkarpia	
*Megas Alexandros Trikala	
*O.F.A.M.	
*Poseidon Nea Michaniona	
*Thyella Sarakinoi

### Lohko 3
*Aetos Makrychori	
*Amvrysseas	
*AO Nea Artaki	
*AO Ypato	
*APO Atalanti	
*Atromitos Palamas
*Dimitra Efxeinoupoli
*Ethnikos Neo Keramidi	
*Iraklis Larissa	
*P.O. Elassona	
*P.O. Fiki
*Theseus Agria

### Lohko 4
*A.O. Aias Gastouni	
*A.O. Diavolitsi	
*Amvrakikos Loutro	
*Anagennisi Arta	
*Diagoras Vrachnaiika	
*Ethnikos Skoulikado
*Nafpaktiakos Asteras	
*Panachaiki	
*Panagriniakos	
*Panegialios
*PAO Varda	
*PAS Acheron Kanallaki
*Tilikratis

### Lohko 5
*A.E. Mykonos	
*Agios Ierotheos
*Aris Skala	
*Charavgiakos	
*Enosi Ermionida	
*Ermis Meligou	
*Foinikas Nea Epidavros	
*Fostiras	
*Ilioupoli		
*Panarkadikos	
*Santorini 2020

### Lohko 6
*A.O. Karavas	
*A.O. Pyli Kos	
*Aias Salamina	
*Aiolikos	
*Aittitos Spata	
*Ethnikos Piraeus	
*Keratsini	
*Kyanos Asteras Vari
*Panelefsiniakos	
*Proodeftiki	
*Thyella Rafina

### Lohko 7
*A.E. Neapoli	
*Anagennisi Ierapetra	
*AO Agios Nikolaos	
*AO Poros	
*Aris Souda	
*Atsalenios	
*G.P.S. Almyros Gazi	
*Giouchtas	
*P.A.O. Rouf	
*Panionios

## Aiheesta muualla
*Γ Εθνικής Κατηγορίας
Atsalenios FC

**Atsalenios FC** on vuonna 1951 perustettu kreikkalainen jalkapalloseura, jonka kotipaikka on Iraklion Kreetan saarella. Seuran nimi tarkoittaa myös terästä (*atsali*) kreikaksi. Joukkueen värit ovat vihreä ja valkoinen. Atsalenios on pelannut kauan Kreikan pienissä liigoissa, koska pelaajat siirtyvät yleensä Iraklionin suurempiin seuroihin, kuten esimerkiksi OFI Kreetaan ja Ergotelis FC:hen. Joukkueen kotistadionina on 1&nbsp;500-paikkainen Atsalenios Stadium. Joukkueen sarjataso on nykyisin Gamma Ethnikin etelälohko.
Hei me rokataan!

**Hei me rokataan!** () on vuonna 1984 ensi-iltansa saanut Rob Reinerin ohjaama pseudodokumenttielokuva. Reiner myös näyttelee elokuvassa dokumentaristia, muissa osissa ovat kuvitteellisen Spinal Tap -rockyhtyeen jäsenet. Elokuvassa parodioidaan etenkin heavy- ja rock-yhtyeiden kiertue-elämäntyyliä, lavaesiintymisiä ja -rakennelmia sekä yhtyeiden ongelmia. Spinal Tap -yhtyeen jäsenet ovat muusikoiden stereotyyppejä sekä henkilöinä että yhtyeen sisäisissä suhteissa.

Motörhead-yhtyeen Lemmy Kilmister on todennut elokuvan olevan silti lähellä todellisuutta huolellisesti kirjoitettujen hahmojen ja tapahtumien ansiosta.

Elokuva valittiin brittiläisen *Time Out* -lehden äänestyksessä vuonna 2011 kaikkien aikojen hauskimmaksi komediaksi. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Spinal Tapin* kaikkien aikojen yhdeksänneksi parhaaksi komediaksi. Vuonna 2002 Yhdysvaltojen kongressin kirjasto lisäsi elokuvan National Film Registryn kokoelmiin, koska se nähtiin "kulttuurisesti, historiallisesti tai esteettisesti merkittäväksi".

Elokuvan jatko-osa *[[Spinal Tap II: The End Continues]]* julkaistaan syyskuussa 2025. Yhtyeen jäseniä esittävät samat näyttelijät kuin ensimmäisessäkin elokuvassa. Yhtyeen jäähyväiskeikasta kertovassa elokuvassa vierailevat esimerkiksi Elton John ja Paul McCartney.

## Lähteet
Vihreät (Israel)

**Vihreät** eli **HaJerukim** on vihreää liikettä Israelissa edustava poliittinen puolue. Se perustettiin vuonna 1997. Se ei ole päässyt knessetiin, mutta sillä on useita paikkoja maan kunnallisvaltuustoissa. Vuonna 2006 vihreät saivat knessetin vaaleissa reilut 1,5 % äänistä. Muuten puolueen kannatus on ollut hyvin matala, 0,4 %:n molemmin puolin.

Vihreiden johtajana toimii Pe'er Visner.

## Aiheesta muualla
* Viralliset sivut , , ,
MGM-29 Sergeant

**MGM-29 Sergeant** oli yhdysvaltalainen lyhyen kantaman kiinteäpolttoaineinen maasta maahan -ohjus. Yhdysvaltain asevoimat otti sen käyttöön vuonna 1962, ja seuraavana vuonna sitä alettiin sijoittaa Eurooppaan. Se kehitettiin korvaamaan MGM-5 Corporal-ohjus. Sergeantin tilalle tuli myöhemmin MGM-52 Lance. Tämän ohjuksen ryhmiä/kehitelmiä käytettiin myös Scout C -kantoraketin, Jupiter C -luotausraketin ja Juno I -kantoraketin vaiheina.

Tämä ohjusasetyyppi oli käytössä vuosina 1962–1979. Se saatiin kehitettyä kokeiluasteelle vuonna 1955. Ohjuksessa oli yksi *W52*-tyypin ydinkärki, jonka räjähdysvoima oli 200 kilotonnia.

## Lähteet
*https://web.archive.org/web/20050209212910/http://astronautix.com/lvs/sergeant.htm

### Viitteet

## Aiheesta muualla
Andréas Glyniadákis

**Andréas Glyniadákis** (, s. 26. elokuuta 1981 Chaniá) on kreikkalainen koripalloilija. Glyniadákis on 216 senttiä pitkä ja painaa 127 kiloa. 

## Aiheesta muualla

* ULEB Eurocupin pelaajaprofiili 
* NBA:n pelaajaprofiili
Kangassaaren lasitehdas

**Kangassaaren lasitehdas** toimi Etelä-Savossa Enonkoskella vuosina 1858–1903. Tehtaan omisti *Tichanoffin kauppahuone* ja se rakennettiin alun perin siksi että Enonkoskella sijainneen, vuonna 1774 perustetun Tichanoffin vesisahan tuottama jätepuu saatiin hyödynnettyä lasitehtaan uunien polttoaineena.

Tehdas valmisti aluksi pulloja joita vietiin muun muassa Pietariin. Vuodesta 1895 alkaen valmistettiin myös ikkunalasia puhaltamalla. Tässä menetelmässä lasimassasta puhallettiin lieriö joka sitten leikattiin auki ja levitettiin ikkunaruuduksi. Tehtaan lasinpuhaltajat tulivat aluksi Saksasta ja myöhemmin Ruotsista.

Tehtaan lopetettua kannattamattomana toimintansa 1903 sen rakennukset olivat vielä ensimmäisen maailmansodan aikoihin venäläisen sotaväen käytössä. Myöhemmin ne purettiin ja nykyisin ainoa muisto tehtaasta ovat tehtaan paikalta ja läheisestä järvenpohjasta löytyvät lasinsirpaleet. Lasitehtaan paikalle perustettiin 1900-luvun alussa höyrysaha ja alueella oli myös laivatelakka.

## Lähteet
* Lasitehtaan tuotteita nostettiin järven pohjasta 

## Aiheesta muualla
*
Giórgos Samarás

**Geórgios ”Giórgos” Samarás** (, syntynyt 21. helmikuuta 1985 Iraklion, Kreikka) on kreikkalainen jalkapalloilija, joka edustaa englantilaista West Bromwich Albionia. Pelipaikaltaan Samarás on hyökkääjä, ja hän on pelannut otteluita myös Kreikan maajoukkueessa.

Samarás muutti yhdessä isänsä kanssa 16-vuotiaana Alankomaihin ja pelasikin neljä kautta SC Heerenveenissä. Kesken kauden 2005–2006 Samarás siirtyi Englannin Valioliigaan Manchester Cityn riveihin, jossa hän pelasi 55 ottelua kolmessa kaudessa. Hän siirtyi jälleen kesken kauden Skotlannin valioliigaan, jossa hän pelasi kaudet 2007–2014 Celticin joukkueessa. 2014 hän siirtyi Englannin valioliigaan West Bromwich Albionin riveihin.

## Lähteet
Max Klinger

**Max Klinger** (18. helmikuuta 1857 Leipzig &ndash; 5. heinäkuuta 1920) oli saksalainen taidemaalari, graafikko ja kuvanveistäjä. Hän oli 1880−1890-lukujen symbolismin pääedustajia, jonka töissä yhdistyvät kirjallisuudesta aiheensa saanut symbolismi realistisiin yksityiskohtiin ja klassisoivaan muotokieleen. Ulkoilmamaalauksissaan Klinger liittyi myös realistisen tyylisuunnan edustajiin.

Yksi Klingerin tunnetuimmista veistoksista on Klingerin aikana kohua herättänyt Beethoven monumentti, joka paljastettiin Wienin näyttelyssä vuonna 1902 ja myytiin myöhemmin Leipzigiin. 

Asteroidi 22369 Klinger on nimetty Max Klingerin mukaan.

## Teoksia


Kuva:Max Klinger - First Future.jpg|First Future (1879-1880, printti vuodelta 1882)
Kuva:Max Klinger 002.jpg|*Das Urteil des Paris* (1886-1887)
Kuva:Max Klinger (1857-1920) l' Heure bleue,1890,huile sur toile 191,5 x 176 cm, Musée des Beaux-Arts de Leipzig.jpg|*L'Heure bleue* (1890)
Kuva:Max Klinger, Elsa Asenijeff.jpg|*Elsa Asenijeff* (n. 1900)
Kuva:Klinger Beethoven2.jpg|*Beethoven Torso* (1902)
Kuva:Max Klinger Portoferraio Villa Napoleon.jpg|*Portoferraio Villa Napoléon* (1904)
File:Max Klinger 003.jpg|*Landschaft an der Unstrut* (1912)
File:Sisifus the faculties.jpg|*Sisifus* (1915)


## Lähteet

## Aiheesta muualla
* http://www.max-klinger.com/
Branson City Limits

**Branson City Limits** on Bobby Vintonin livealbumi joka ilmestyi 1998.

## Kappaleet
# Roses Are Red (My Love)
# This Guy's in Love With You
# The Shadow of Your Smile [Love Theme from The Sandpiper]
# Born Free
# Blue on Blue
# Blue Velvet
# When I Fall in Love
# Mr. Lonely
# Traces
# Sealed With a Kiss
Henki vaarassa – varokaa rocktähtiä

**Henki vaarassa – varokaa rocktähtiä** (*Trick or Treat*) on yhdysvaltalainen vuonna 1986 ensi-iltansa saanut kauhuelokuva. Elokuvassa esiintyvät muun muassa KISS-yhtyeen basisti Gene Simmons sekä rock-legenda Ozzy Osbourne. Elokuva on näyttelijä Charles Martin Smithin esikoisohjaus.

## Juoni
Elokuva kertoo nuoresta hevifanista Eddiestä, jota kiusataan koulussa. Eddien suurin idoli on Sammi Curri, joka on ainoa asia joka estää häntä murtumasta. Kun Sammi kuolee traagisesti tulipalossa on Eddie surun murtama. Kun hän yllättäen saa Sammi Currin julkaisemattoman levyn ainoan kappaleen, huomaa hän takaperin soitettuna viestin jonka Sammi hänelle lähettää. Viestissä Sammi käskee Eddien tappaa kaikki kiusaajat ja hevinvihaajat.

## Vastaanotto
*[[Video-opas|Video-oppaassa]]* vuodelta 1994 Bello Romano piti elokuvan saatananpalvonnan parodiointia hauskana ja antoi elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet

## Aiheesta muualla
* 
* 
*
Ev’ry Day of My Life/Satin Pillows and Careless

**Ev'ry Day of My Life/Satin Pillows and Careless** on Bobby Vintonin kokoelma-albumi jolle on laitettu kaksi hänen alkuperäistä studioalbumia.

## Kappaleet
# Ev'ry Day of My Life  
# Let's Sing a Song  
# Misty Blue  
# I'm Comin' Home, Girl  
# I Won't Cry Anymore  
# Just a Little Lovin' (Early in the Mornin')  
# I'll Make You My Baby  
# She Loves Me  
# And I Love You So  
# You Can Do It to Me Anytime  
# Whose Garden Was This  
# Petticoat White (Summer Sky Blue)  
# Bitter Teardrops  
# All the King's Horses (And All the King's Men)  
# Careless  
# You Own My Heart  
# Satin Pillows  
# Two Purple Shadows  
# Everyone's Gone to the Moon  
# Going Steady With a Heartache  
# Someday (You'll Want Me to Want You)
Peter Benchley

**Peter Bradford Benchley** (8. toukokuuta 1940 &ndash; 12. helmikuuta 2006) oli yhdysvaltalainen kirjailija, joka tuli tunnetuksi bestseller-romaanistaan *[[Tappajahai (romaani)|Tappajahai]]* ja sen elokuvaversiosta, jonka ohjasi Steven Spielberg. Benchley käsikirjoitti myös elokuvan yhdessä Carl Gottliebin kanssa. Hänen kaksi muuta tunnettua kirjaansa, *Syvyyden saalistajat* ja *Saari* on myös sovitettu elokuviksi, ja lisäksi kirjat *Peto* ja *White Shark* (suomentamaton) on sovitettu televisioelokuviksi. Benchley kuoli keuhkoparenkyymisairauksiin 12. helmikuuta 2006 ollessaan 65-vuotias.

Peter Benchleyn isä oli kirjailija Nathaniel Benchley.

## Omalla nimellä julkaistut teokset
### Fiktio
**[[Tappajahai (romaani)|Tappajahai]]* (*Jaws*), 1974
**Syvyyden saalistajat* (*The Deep*), 1976
**Saari* (*The Island*), 1979
**Meren tytär* (*The Girl of the Sea of Cortez*), 1982
**Presidentin luottomies* (*Q Clearence*), 1986
**Rummies*, 1989
**Peto* (*The Beast*), 1991
**White Shark* (uudelleenjulkaistu nimellä *Creature*), 1994

### Tietokirjallisuus
**Ocean Planet: Writings and Images of the Sea*, 1994
**Shark Trouble: True Stories About Sharks and the Sea*, 2001
**Shark!: True Stories and Lessons from the Deep*, 2002
**Shark Life: True Stories About Sharks and the Sea*, 2005

### Elokuvasovitukset
**[[Tappajahai (elokuva)|Tappajahai]]* (1975), perustuu kirjaan *Tappajahai*
**[[Syvyyden saalistajat]]* (1977), perustuu kirjaan *Syvyyden saalistajat*
**[[Saari (vuoden 1980 elokuva)|Saari]]* (1980), perustuu kirjaan *Saari*
**[[The Beast – Peto]]* (1996), perustuu kirjaan *Peto*
**[[Vaara syvyydestä]]* (1998), perustuu kirjaan *White Shark*

Myös elokuvissa *[[Tappajahai 2]]* (1978), *[[Tappajahai 3]]* (1983) ja *[[Tappajahain kosto]]* (1987) on käytetty Benchleyn alkuperäisen *Tappajahai*-kirjan hahmoja. Benchley esiintyi itse näyttelijänä draamaelokuvassa *[[Pienet piirit]]* (1994).

### Benchleyn luomat ja käsikirjoittamat televisiosarjat
**Dolphin Cove* (1989)
**[[Amazon (televisiosarja)|Amazon]]* (1999)

## Lähteet
Kari A. Killgast

**Kari A. Kilgast** (s. 16. joulukuuta 1978) on kotkalaisen Kreyskull -yhtyeen laulaja. Hän on laulanut kaikilla Kreyskull levyillä.

Killgastin innoittajia ja esikuvia ovat: Rob Halford, Ronnie James Dio, King Diamond, Ian Gillan, David Byron, David Coverdale, ja Alice Cooper
Take Good Care of My Baby/I Love How You Love Me

**Take Good Care of My Baby/I Love How You Love Me** on Bobby Vintonin kokoelma-albumi, jolle on laitettu kaksi hänen alkuperäistä studioalbumia.

## Kappaleet
# Take Good Care of My Baby  
# I Apologize 
# To Think You've Chosen Me 
# My Way of Life 
# Heaven's Gonna Miss You 
# Sentimental Me 
# To Be Alone 
# Serenade of the Bells 
# Gone 
# Forget Me Not 
# Little Barefoot Boy 
# I Love How You Love Me  
# If I Didn't Care 
# Shangri-La 
# Those Were the Days 
# It's No Sin 
# For Once in My Life 
# Halfway to Paradise  
# Why Don't You Believe Me 
# Till 
# Together 
# Save the Last Dance For Me
Kaarle Ervasti

**Kaarle Klaus Juhani Ervasti** (6. marraskuuta 1948 Helsinki – 21. huhtikuuta 2010 Helsinki, puoliso vuodesta 1989 Meri, s. 1956) oli suomalainen antikvaarinen kirjakauppias. Hän avasi Antikvaarinen Kirjakauppa K. Ervastin 19. toukokuuta 1976 Helsingissä Kallion kaupunginosassa Torkkelinkatu 4:ssä. Ennen kirjakauppa-alalle ryhtymistään hän työskenteli Helsingin yliopiston psykologian laitoksella.

Kaarle Ervasti jäi eläkkeelle ja lopetti kirjakauppatoimintansa 30. huhtikuuta 2009, mihin mennessä hänen liikkeestään oli muodostunut tunnettu kirja-antikvariaatteja harrastavien piirissä. Kuuluisa ei ollut vain kauppa, jossa myytiin kirjoja, vaan Ervasti itse ja kulttuurinen toiminta, joka kirjanmyynnin oheen kehittyi, muun muassa ”lauantaiseuraksi” mainittuna vakioasiakkaiden kokoontumisena lauantaisin liikkeeseen keskustelemaan kirjoista ja kirjallisuudesta. 

Antikvariaatin lopettaminen huomioitiin laajalti tiedotusvälineissä. Kirjakauppaliitto ry ja Suomen kustannusyhdistys myönsivät vuonna 2009 Ervastille Vuoden kirjateko -palkinnon työstä kirjojen ja kirjallisuuden hyväksi.

Kaarle Ervasti harjoitti myös jonkin aikaa kirjankustannustoimintaa. Hän, Otso Kantokorpi ja Lasse Saarinen perustivat 1990 kustannusosakeyhtiö Nostromon. Laatukirjoihin panostanut kustantamo toimi vain kolme vuotta, minkä aikana ilmestyi seitsemän kirjaa.

Kaarle Ervastin omasta kirjallisesta tuotannosta on esimerkkinä *Aikataika, Fantastica Fennica 1867–1981*, suomen kielellä julkaistun tieteis-, utopia- ja fantasiakirjallisuuden bibliografia.

Helsingin Sanomiin kirjoittamassaan nekrologissa Kaarle Ervastin monivuotinen ystävä, asiakas ja työtoveri Otso Kantokorpi, luonnehti Ervastia antikvaarialan vankkumattomaksi tietopankiksi, joka auliisti jakoi tietämystään avustaen useaa antikvaarista kirjakauppiasta ensiaskelten otossa. ”Ervastin asikaskunta oli heterogeenistä: asiakkaina oli niin kulmien kundeja, läheisen kuvataidelukion oppilaita, yliopistojen professoreja kuin vakavampia kirjanharrastajia ympäri Helsinkiä ja lopulta ympäri Suomea”, Kantokorpi kirjoitti ja muistutti Ervastin eräässä haastattelussa todenneen, että samalla, kun ihminen rakentaa kirjakokoelmaa, hän rakentaa itseään.

## Lähteet

## Aiheesta muualla
* 
*
Asiakasuskollisuus

**Asiakasuskollisuus** tarkoittaa asiakkaan sitoutumista juuri tietyn yrityksen tuotteiden tai palveluiden pitkäaikaiseen ja toistuvaan ostamiseen kilpailevien yritysten sijasta tai lisäksi. Uskollinen ja pysyvä asiakas on yritykselle tärkeä siksi, että on yleensä helpompaa ja tuottavampaa myydä palveluita ja tuotteita jo olemassa oleville nykyisille asiakkaille kuin houkutella jatkuvasti uusia asiakkaita poistuvien tilalle. Asiakasuskollisuutta voi yrityksen markkinoinnin kehittämiseksi mitata asenteiden, ajatusten ja aikomusten tasolla – esimerkiksi asiakastyytyväisyyttä mittaavin kyselytutkimuksin – tai toiminnan tasolla, pitämällä kirjaa asiakkaiden uusintaostoista ja asiakaskunnan vaihtuvuudesta. Asiakasuskollisuutta pyritään parantamaan muun muassa erilaisten kanta-asiakasohjelmien avulla.

Asiakasuskollisuutta on tutkittu paljon osana laajempaa asiakkuustutkimuksen tutkimusaluetta.  Asiakasuskollisuuden tutkimuksessa pyritään erityisesti selvittämään syitä, jotka vaikuttavat asiakassuhteiden pysyvyyteen tai loppumiseen. Asiakasuskollisuus vaikuttaa yrityksen kannattavuuteen siten, että alhainen uskollisuus johtaa suureen asiakaspoistumaan ja sitä kautta kasvaviin uusasiakashankintakustannuksiin. Monella toimialalla, joilla on laajat kuluttaja-asiakasmäärät kuten vähittäiskaupassa, tele-, pankki- ja media-alalla alalla, asiakasuskollisuus on liiketoiminnan strategisen johtamisen peruskysymyksiä.

Asiakasuskollisuuteen tähtäävät kanta-asiakasohjelmat, kuten vähittäiskaupan etukortit, alkoivat yleistyä 1970- ja 1980-luvuilla. Nykyään asiakasuskollisuuden kehittämisessä tähdätään usein etujen myöntämisen sijaan asiakaskokemuksen kehittämiseen.

## Asiakasuskollisuus Suomessa
Suomessa suurten yritysten asiakasuskollisuutta on vuodesta 2009 alkaen mitattu Suomen Asiakkuusmarkkinointiliitto ry:n vuosittaisella Asiakkuusindeksi-tutkimuksella. Sen käyttämän mallin mukaan asiakauskollisuutta kuvaavat ennen kaikkea kolme perusmuuttujaa:

#suosittelu, eli kuinka todennäköistä on että asiakas suosittelee lähipiirilleen tiettyä yritystä, tuotemerkkiä tai palvelua
#ostoaikomus, eli kuinka todennäköistä on että kuluttaja ostaa tuotteen tai palvelun verrattuna kilpailijoihin, sekä
#pysyvyys, eli kuinka todennäköistä on että asiakas pysyy tietyn tuotteen tai palvelun käyttäjänä.

Asiakasindeksi-tutkimuksessa parhaiten on asiakasuskollisuudessa vuosi vuodelta menestynyt S-ryhmä suosittuine bonusjärjestelmineen. S-ruokakauppojen jälkeen kakkossijalle vuonna 2025 tuli S-pankki, ja muita kärkisijoja saaneita olivat Viking Line, Motonet, Ikea, Tokmanni, Zalando, Yliopiston Apteekki, Osuuspankki ja Verkkokauppa.com.

## Lähteet
*Arantola, H.: *Uskollinen asiakas*. WSOY 2003.
### Viitteet

## Kirjallisuutta
* Mattinen, H.: *Asiakkuusosaaminen - Kuuntele asiakastasi*. Talentum 2005. .